Sekhemti

Sekhemti (Jawi: سخمتي, IPA: /sɛxɛmti/), juga dikenali sebagai pskent (IPA: ; daripada Yunani Purba ψχεντ) dan dwimahkota, ialah suatu mahkota berganda yang dipakai oleh pemerintah Mesir purba. Orang Mesir purba dahulu memanggilnya sekhemti, yang bermaksud Dua Yang Berkuasa. Mahkota ini menggabungkan kedua-dua mahkota putih Hedjet dari Mesir Hulu dan mahkota merah Desyret dari Mesir Hilir.

Sekhemti melambangkan kuasa seorang firaun ke atas seluruh Mesir bersatu. Ia mempunyai dua lambang binatang: ular tedung Mesir, dikenali sebagai iaret, yang berdiri seakan-akan untuk mematuk dan melambangkan dewi Wadjet dari Mesir Hilir; dan burung hering Mesir yang melambangkan dewi penaung Mesir Hulu Nekhbet. Ini berdua diletakkan di depan mahkota Sekhemti dan dipanggil Nebty (Dua Empuan). Kemudiannya, kepala burung hering kadangkala digantikan dengan ular tedung yang kedua.[rujukan diperlukan]

Sejarah 
Penciptaan Sekhemti biasanya dikatakan dibuat di zaman Wangsa Pertama oleh firaun Menes, tetapi yang pertama memakainya ialah firaun Djet dari Wangsa Pertama: sebuah ukiran batu menunjukkan Horusnya memakai mahkota tersebut.

Senarai raja pada Batu Palermo, yang mempunyai nama-nama firaun Mesir Hilur (kini ia dipercayai bahawa ia separa dewa daripada mitos), digambarkan memakai Mahkota Merah, menandakan penyatuan negeri mereka dengan memberikan Sekhemti kepada semua firaun dari Wangsa Pertama dan firaun-firaun yang berikutan. Cebisan Kaherah sebaliknya pula menggambarkan pemerintah-pemerintah prasejarah ini memakai mahkota Sekhemti.

Arkeologi 
Sama seperti mahkota-mahkota Desyret dan Hedjet, tiada satu pun mahkota Sekhemti yang dijumpai. Ia hanya pernah ditemui dalam tugu-tugu, gambaran, lukisan, dan hikayat purbakala.

Mitologi 
Salah seorang dewa yang memakai mahkota Sekhemti ialah Horus dan Atum atau Ra kedua-dua melambangkan si firaun atau mempunyai hubungan istimewa dengan firaun.

Galeri

Lihat juga 

 Atef – mahkota putih dengan bulu di sisinya yang digunakan untuk dewa Osiris
 Desyret – mahkota merah bagi Mesir Hilir
 Hedjet – mahkota putih bagi Mesir Hulu
 Khepresh – mahkota biru atau mahkota perang, juga dikenali sebagai mahkota diraja
 Iaret – Ular kebesaran diraja

Rujukan

Pautan luar